— 168 « 



estre ainsi affligé et molesté par telles gens ; car mésuit, quant 

 faulte il y auroit, elle ne luy debvroit estre imputée, mais à 

 nous ou à ceulx qui l'ont imprimée. Et pourtant nous vous 

 prions et requérons que vueillez pourveoir à ce que icelle Bible 

 soit audict du Chemin rendue et restituée. Au surplus, si le 

 trouvez autant raisonnable que nous, journée nous soit donnée 

 au lieu de marche acostumé, ou en aultre lieu qu'il sera veu 

 plus convenable, contre ledict sufïragant et tous ceulx qui lui 

 seroient adhérens, pour nous defïendre contre luy et iceulx ; 

 car nous voulons soubstenir et maintenir par la parolle de Dieu, 

 en toutes voyes licites et raisonnables, que en ladicte Bible il 

 n'y a rien qui ne soit selon la pure vérité de la saincte Eserip- 

 ture, jaçoit que à telles gens vérité communément desplaise. 

 Vous prions aussi sur cecy nous vouloir donner response, afin 

 de nous y sçavoir conduire. Faisans aussi fin aux présentes, 

 prions Nostre Seigneur que vous vueille tenir en sa saincte 

 garde. De ceste ville, le pénultime jour de décembre 1536. 



Vos bons voysins et amys, prêts à vous faire 

 service et plaisirs, 



Les quatre ministraux et conseil de 

 Neufchastel. 



A magnifiques, nobles, prudens et sages seigneurs 

 Gouverneurs et Conseilliers de la cité impériale 

 de Besançon, nos honorez seigneurs, singuliers 

 amys et très agréables bons voisins [i). 



(1) Le conseil communal de Besançon, intimidé par les dépêches impé- 

 riales, fit à cettre lettre une réponse des plus embarrassées. On en jugera 

 par le passage suivant : « Messieurs, quant au fait de la Bible de Pierre 

 du Chemin, vous sçavez que ceste cité est impériale, subjecte immédia- 

 tement à l'empereur, nostre souverain seigneur : par quoi, et obéissant, 

 comme susmes tenuz, à ses édictz, avons tousjours vescu et fusmes tout 

 résolus pour l'advenir nous conduir selon ses conslitutions et ordonnances, 

 et suyvre entièrement nostre foy et manière de vivre du passé. » (7 jan- 

 vier 1537). — Ce à quoi Neuchàtel répliquait le 9 janvier suivant : « Et, 

 quant au temps futeur comment vous vivrés, Dieu, que seul congnoist les 

 choses advenir, en disposera. » 



